Document ID: 32010D0475
Publication Date: 2010-08-30

Title and Content:
KOMISIJAS LĒMUMS
(2010. gada 30. augusts),
ar kuru saistībā ar papildu piešķīrumiem Čehijai, Polijai un Slovākijai groza Lēmumu 2006/594/EK, ar ko nosaka saistību apropriējumu paredzamo sadalījumu dalībvalstīm attiecībā uz konverģences mērķi laikposmā no 2007. līdz 2013. gadam
(izziņots ar dokumenta numuru C(2010) 5817)
(2010/475/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2006. gada 11. jūlija Regulu (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 (1), un jo īpaši tās 18. panta 2. punktu,
tā kā:
(1)
Ar Lēmumu 2006/594/EK (2), kas grozīts ar Lēmumu 2007/191/EK (3), Komisija noteica saistību apropriējumu paredzamo sadalījumu dalībvalstīm attiecībā uz konverģences mērķi laikposmā no 2007. līdz 2013. gadam.
(2)
Saskaņā ar Regulas (EK) Nr. 1083/2006 II pielikuma 10. punktu 2010. gadā konstatēts, ka 2007.-2009. gadā Čehijā, Polijā un Slovākijā kopējais IKP vairāk nekā par ± 5 % ir novirzījies no kopējā IKP, kas aplēsts saskaņā ar Regulas (EK) Nr. 1083/2006 II pielikuma 9. punktu, tostarp valūtas maiņas kursa izmaiņu rezultātā. Tāpēc attiecīgi jāpielāgo summas, kas Čehijai, Polijai un Slovākijai piešķirtas par 2011.-2013. gadu.
(3)
Saskaņā ar 16. un 17. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (4) Komisija 2010. gada 16. aprīlī pieņēma paziņojumu par tehniskajām korekcijām 2011. gada finanšu shēmā atbilstoši NKI izmaiņām, tostarp to summu korekcijām, kas piešķirtas no kohēzijas atbalsta fondiem dalībvalstīm, uz kurām attiecas novirze starp aplēsto un faktisko IKP laikposmā no 2007. līdz 2009. gadam (5), kurā tā informēja, ka ir vajadzīga pozitīva korekcija Čehijai EUR 237 045 801 apmērā, Polijai EUR 632 392 153 apmērā un Slovākijai EUR 137 711 534 apmērā, kas dalāma vienādās summās 2011., 2012. un 2013. gadā.
(4)
Lai noteiktu attiecīgajām dalībvalstīm piešķirtās summas, ir jāņem vērā proporcionālais piešķīrums starp konverģences mērķi un reģionālās konkurētspējas un nodarbinātības mērķi pašreizējā plānošanas periodā 2007.-2013. gadam katrai attiecīgajai dalībvalstij, un no fondiem piešķirtie līdzekļi jāizmanto iespējami efektīvi projektos, ko patlaban īsteno. Tāpēc ar šo lēmumu jāpiešķir tikai daļa no kopējās pozitīvās korekcijas attiecībā uz konverģences mērķi.
(5)
Efektivitātes labad Lēmuma 2006/594/EK III pielikuma 2. tabulā ailē “Kopā” summas par 2007. līdz 2010. gadu ir jāaizstāj, jo tā neatspoguļo skaitļus par Bulgāriju.
(6)
Tāpēc Lēmums 2006/594/EK ir attiecīgi jāgroza,
IR PIEŅĒMUSI ŠO LĒMUMU.
1. pants
Lēmumu 2006/594/EK groza šādi:
1)
lēmuma I pielikumu aizstāj ar šā lēmuma I pielikuma tekstu;
2)
lēmuma III pielikumu aizstāj šā lēmuma II pielikuma tekstu.
2. pants
Šis lēmums ir adresēts dalībvalstīm.
Briselē, 2010. gada 30. augustā

Classification:
Level 1 Categories: 100148
100161
100144
100146
Level 2 Categories: 100277
100205
100283
100185
100177
100282
Level 3 Categories: 5655
5781
5087
5283
122
929
2106
1005
914
2200
2497
All Categories: 202
2543
5138
5844
5859
5860
763